Når man træder ind hos frisør Sort Jensen, er det næsten som om tiden har stået stille de sidste mange år. I dag blev de sidste kunder klippet af den 78-årige frisør. Den erfarne frisør havde i dag svært ved at tage afsked med alle sine stamkunder. Han bryder sig ikke om ordet farvel, så i stedet blev der sagt "på gensyn" til de mange trofaste kunder. Sort Jensen blev udlært tilbage i 1949 og allerede to år senere blev han selvstændig med egen salon i Løkken. Den nu pensionerede frisør får ingen problemer med at slå tiden i hjel. Noget af det første han har planlagt i sin nye pensionisttilværelse, er en rejse til Krakow sammen med sin kone.

Referat:
Der ligger en frisør på Nørregade i Løkken - det har der faktisk gjort de sidste 56 år.